b"\n_START_ARTICLE_\nManuel\n_START_SECTION_\nGeografia\n_START_PARAGRAPH_\nSituat en el sector meridional de la comarca en el marge dret del riu Albaida. Per la part oriental penetra la serra Valenta, petita elevaci\xc3\xb3 muntanyosa de 129 m. d'altitud, composta de calc\xc3\xa0ries terci\xc3\xa0ries, que s'obre cap al pla quaternari que ocupa tota la meitat nord del terme. El riu Albaida creua a aquest terme de sud-est a nord-oest i al seu marge esquerre s'aixequen els pujols de Les Salines, l'altura m\xc3\xa0xima de les quals tot just arriba als 109 m._NEWLINE_El nucli urb\xc3\xa0 es troba en la vessant del pujol que s'obre cap a la vall del X\xc3\xbaquer, prop del riu Albaida, i es trobava partit en dos per la l\xc3\xadnia f\xc3\xa8rria.\n_START_SECTION_\nHist\xc3\xb2ria\n_START_PARAGRAPH_\nAntiga alqueria isl\xc3\xa0mica de la qual, en 1467, el senyor territorial era Vicent Ferrer, cavaller de X\xc3\xa0tiva; en 1496 pass\xc3\xa0 a Joan de Tallada i en 1515 es vincula en baronia. Posteriorment fou propietat dels Quintana i dels comtes de Castellar i Carlet. _NEWLINE_En 1609 romangueren deshabitades les 31 cases de moriscs que hi havia. En 1611 es d\xc3\xb3na carta pobla i en 1663 torna a haver-hi 40 cases habitades. Cavanilles ens conta que, en 1795, produ\xc3\xafa arr\xc3\xb2s, seda, forment i dacsa; des de 1782 s'explotaren, per orde de Carles III, unes salines que hi havia al seu terme.\n_START_SECTION_\nEconomia\n_START_PARAGRAPH_\nBasada tradicionalment en l'agricultura."